**Ōku Wheako, Ōku Mōtika: Kā Tautoko me kā Ratoka**

**Whenu Toru - Pukapuka Uiui**

**Tuhika Whakatairaka**

Tēnā Koe,

**He tono tēnei ki a koe ki te hono mai ki tēnei kaupapa; he rakahau e pā ana ki kā rōpū tautoko i te huka whaikaha me kā wheako hoki o aua tākata whaikaha huri noa i Aotearoa.**

Nau mai kuhu mai ki tēnei rakahau e pā ana ki kā wheako tautoko, ki kā wheako ratoka anō hoki o kā tākata whaikaha i Aotearoa.

**He aha te kaupapa o taua nei rakahau?**

Ki Aotearoa, ka whakaratohia e te Kāwanataka kā ratoka tautoko ki te huka hauā, e ea pai ai kā mōtika tākata o taua huka. Hai tauira, ko te mōtika ki te whai hauora, ki te whai mātauraka, ki te whai whare. Ekari, i ētahi wā kāore e ea tika ana tā rātau whiwhi i kā ratoka tautoko e hiahiatia ana. Ā, i ētahi wā, ka mahue katoa.

He wāhaka tēnei rakahau o te Aroturuki nā te Huka Hauā hai tā te Upoko 33.3 o te Kawenata o te Kotahitaka o kā Whenua o te Ao mō kā Mōtika Takata o te Huka Hauā (UNCRPD) ki Aotearoa.

Ki tēnei wāhaka o te rakahau, kai te hiahia ki te huka hauā e rerekē ā rātau pāka, ō rātau wheako ki kā ratoka tautoko, ā, ki ō rātau whānau, ki ō rātau kaitautoko tata hoki kia whakaotia mai e rātou he pukapuka uiui. Kai te hiahia mātau ki te mōhio ki kā whakaaro, ki kā kare ā-roto hoki o taua huka mō kā momo ratoka tautoko o nāianei, kā panonihaka ki te pūnaha tautoko hauā, Whaikaha, te Manatū Huka Hauā hou, me te whakaeataka atu o ēnei panonihaka ki kā mōtika huka hauā ki raro i te Kawenata o te Kotahitaka o kā Whenua o te Ao mō kā Mōtika Takata o te Huka Hauā (UNCRPD) ki Aotearoa. Mena koe e rata mai ana ki te whakakī i te pukapuka uiui, tēnā whakapā mai ki te honoka nei:

<https://corexmss43gf6x5cw7qm.qualtrics.com/jfe/form/SV_ePppck9LBV21zNA>

Mena koe e pīraki whai mōhiotaka anō ki tēnei rakahau, whakapā mai ki te tira rakahau kai te Pūtahi o Donald Beasley.

Umi Asaka (Paewai Rakahau/Junior Research Fellow)

Waea / Free phone: 0800 878 839

Īmēra / Email: uasaka@donaldbeasley.org.nz

www.donaldbeasley.org.nz